SET รูด 12 จุด หลุด 1,800 จุด วิตกเลือกตั้งล่าช้า ผวาสนช.ยื่นตีความพ.ร.บ.สว.นาน 3 เดือน
SET รูด 12 จุด หลุด 1,800 จุด วิตกเลือกตั้งล่าช้า ผวาสนช.ยื่นตีความพ.ร.บ.สว.นาน 3 เดือน โดยดัชนีปิดตลาดวันนี้ ที่ระดับ 1,799.79 จุด ลบ 11.97 จุด หรือ 0.66% มูลค่าการซื้อขาย 5.14 หมื่นล้านบาท
19 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,799.79 จุด ลบ 11.97 จุด หรือ 0.66% มูลค่าการซื้อขาย 5.14 หมื่นล้านบาท
10 หุ้นกดดัชนีวันนี้

ด้านนายชัยยศ จิวางกูร ผู้อำนวยการฝ่ายวิเคราะห์ บล.กรุงศรี เปิดเผยกับ “ข่าวหุ้นธุรกิจออนไลน์” ว่าภาวะตลาดฯปรับตัวลดลงจากปัจจัยต่างประเทศ โดยเกิดจากความกังวลจากนโยบายการเก็บภาษีนำเข้าสินค้าสหรัฐฯ
ส่วนปัจจัยภายในประเทศ คือการที่สมาชิกสภานิติบัญญัติแห่งชาติ (สนช.) จะส่งเรื่องพ.ร.บ.ประกอบรัฐธรรมนูญว่าด้วยการได้มาซึ่งส.ว. ให้กับทางศาลรัฐธรรมนูญวินิจฉัย ทำให้นักลงทุนเกิดความกังวลว่าโรดแมพทางการเมืองอาจเลื่อนออกไป จึงถือเป็นอีกหนึ่งปัจจัยที่ทำให้ตลาดบ้านเราปรับตัวลดลง
โดยในวันนี้ (19 มี.ค.) นายพรเพชร วิชิตชลชัย ประธานสภานิติบัญญัติแห่งชาติ(สนช.) ได้เปิดเผยถึงความคืบหน้าการส่งร่างพ.ร.บ.ประกอบรัฐธรรมนูญว่าด้วยการได้มาซึ่งส.ว.ให้ศาลรัฐธรรมนูญตีความว่า ได้ลงนามส่งร่างพ.ร.บ.ดังกล่าวให้ศาลรัฐธรรมนูญวินิจฉัยแล้ว เมื่อเวลา 09.00 น. โดยมีสมาชิกสนช.ร่วมลงชื่อส่งเรื่องให้ตีความทั้งหมด 30 คน
ส่วนที่สนช.บางคนเสนอให้พรรคการเมืองทำสัตยาบันยินยอมเลื่อนโรดแมปเลือกตั้งไป 3เดือน แลกกับการยื่นตีความร่างพ.ร.บ.ประกอบรัฐธรรมนูญว่าด้วยการเลือกตั้งส.ส.นั้น ตนไม่มีความเห็น แต่มองว่าไม่สมควรพูด
อย่างไรก็ตาม นายพรเพชรได้แจกเอกสารต่อสื่อมวลชน เป็นบันทึกความเห็นของประธานสนช.กรณีการส่งร่างพ.ร.บ.ประกอบรัฐธรรมนูญว่าด้วยการได้มาซึ่งส.ว. ให้ศาลรัฐธรรมนูญวินิจฉัย และไม่ส่งร่างพ.ร.บ.ประกอบรัฐธรรมนูญว่าด้วยการเลือกตั้งส.ส. จากนั้นนายพรเพชรได้แจกเอกสารต่อสื่อมวลชน เป็นบันทึกความเห็นของประธานสนช.กรณีการส่งร่างพ.ร.บ.ประกอบรัฐธรรมนูญว่าด้วยการได้มาซึ่งส.ว. ให้ศาลรัฐธรรมนูญวินิจฉัย และไม่ส่งร่างพ.ร.บ.ประกอบรัฐธรรมนูญว่าด้วยการเลือกตั้งส.ส.ออกไป 90 วัน ระยะเวลาดังกล่าวน่าจะเพียงพอสำหรับกระบวนการทั้งหมด
สำหรับแนวโน้มภาวะตลาดในวันพรุ่งนี้ (20 มี.ค.) คาดว่าตลาดฯจะอ่อนตัวลง พร้อมให้แนวรับ 1,790 จุด แนวต้าน 1,815 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 7,174.16 ล้านบาท ปิดที่ 536 บาท ลดลง 12 บาท
BANPU มูลค่าการซื้อขาย 3,408.58 ล้านบาท ปิดที่ 21.10 บาท ลดลง 0.90 บาท
EA &lt;XD&gt; มูลค่าการซื้อขาย 2,123.61 ล้านบาท ปิดที่ 48.25 บาท เพิ่มขึ้น 2.50 บาท
IVL มูลค่าการซื้อขาย 1,632.24 ล้านบาท ปิดที่ 55 บาท ลดลง 0.25 บาท
CPF มูลค่าการซื้อขาย 1,451.54 ล้านบาท ปิดที่ 26 บาท ลดลง 0.25 บาท
 
ตลาดหุ้นเอเชีย
